Source: http://docplayer.hu/257140-Bodrogolaszi-hercegkut-es-komloska-kozseg-onkormanyzatok-kepviselo-testuleteinek-egyuttesen-megtartott-ulese.html
Timestamp: 2017-08-17 23:20:30
Document Index: 3536570

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

Bodrogolaszi, Hercegkút és Komlóska Község Önkormányzatok képviselő-testületeinek együttesen megtartott ülése - PDF
Bodrogolaszi, Hercegkút és Komlóska Község Önkormányzatok képviselő-testületeinek együttesen megtartott ülése
Download "Bodrogolaszi, Hercegkút és Komlóska Község Önkormányzatok képviselő-testületeinek együttesen megtartott ülése"
1 HERCEGKÚT KÖZSÉG INFORMÁCIÓS LAPJA FEBRUÁR HÓ, 14. ÉVFOLYAM 2 SZÁM ÁRA: 200,- FT Bodrogolaszi, Hercegkút és Komlóska Község Önkormányzatok képviselő-testületeinek együttesen megtartott ülése A Bodrogolaszi Közös Önkormányzati Hivatalt alapító önkormányzatok képviselő-testületei január 29-én együttesen megtartott ülésen két napirendi pontot tárgyaltak. A Bodrogolaszi Közös Önkormányzati Hivatal Szervezeti és Működési Szabályzatát és a évi költségvetését. Az első napirendi ponthoz kapcsolódóan a jegyző az előterjesztés szóbeli kiegészítéseként ismertette az államháztartásról szóló törvényben szabályozott előírásokat. Emlékeztetett arra, hogy a három képviselő-testület már jóváhagyta az általános rendelkezéseket a közös hivatalt létrehozó megállapodásban, így a leglényegesebb kérdések a megállapodásban már szabályozásra kerültek. A zárszámadás, költségvetés tárgyalásának szabályozása az SZMSZben az Áht. előírásainak megfelelően történik. A szabályzatban rögzítve lettek az Mötv-ben meghatározott feladatok és a közös hivatal hatáskörébe tartozik másik nagy terület, az államigazgatási hatáskörök ellátása. Az SZMSZ összeállításánál figyelembe lett véve a jogelőd körjegyzőségre vonatkozó szabályozás. Külön fejezet tartalmazza a jegyzővel kapcsolatos általános rendelkezéseket, a közös önkormányzati hivatal létszámát székhelyre és kirendeltségre lebontva, valamint a belső szervezeti egységekre, a hivatalok ügyfélfogadási ideje, valamint a köztisztviselőkre vonatkozó általános elvárásokat rögzíti. A munkaértekezletek tartása elsősorban a pénzügyesek és adóterületen dolgozó köztisztviselők munkájának összehangolás miatt szükséges. A Bodrogolaszi Közös Önkormányzati Hivatal törzskönyvi bejegyzésével kapcsolatban tájékoztatást adott a jegyző arról, hogy a december 12- i ülésen elfogadott Alapító Okirat még december hónapban benyújtásra került a MÁK-ba bejegyzés végett, de még nem dolgozták fel. A Bodrogolaszi Közös Önkormányzati Hivatal Szervezeti és Működési Szabályzatát Bodrogolaszi, Hercegkút, Komlóska Község Önkormányzat képviselő-testülete egyhangú szavazattal elfogadta. A második napirendi pont keretében az új hivatali szervezet évi költségvetésének tárgyalására került sor. A költségvetés tervezete előzetesen a meghívóval ki lett küldve a képviselő-testületeknek. Szóbeli kiegészítésként elhangzott, hogy a költségvetés sem enged nagy mozgásteret. A személyi juttatások, közterhek és minimális dologi kiadás lett tervezve. A bevételi oldalon átmeneti finanszírozás történik a Magyar Államkincstár által kiszámított összeggel április 30-ig, ez az összeg még a tavalyi létszám alapján van számítva. További 8 hónapra pedig a közös önkormányzati hivatalban elismert létszámra jár időarányos támogatást. A Bodrogolaszi Közös Önkormányzati Hivatal évi költségvetését is egyhangú szavazattal fogadta el a képviselő-testület eft bevételii és kiadási főösszeggel. A testületi ülés bezárását követően Komlóska Község Önkormányzat meghívására közös vacsorán vettek részt a képviselő-testületek és a hivatal köztisztviselői. Bodrogoalszi Hercegkút-Komlóska együttes képviselő-testületi ülése Komlóskán
2 2 Önkormányzati hírek Hercegkút Község Önkormányzata, 3958 Hercegkút, Petőfi u Tel, fax : 06/ , honlap: Hercegkút Község Önkormányzat képviselőtestületének januári ülése Hercegkút Község Önkormányzat január 30-án tartott ülésén első napirendi pontként a évi költségvetést tárgyalta. Rák József polgármester az előterjesztés kiegészítéseként elmondta, hogy a költségvetés összeállítása a hatályos jogszabályi rendelkezéseknek megfelelően történt, a költségvetés készítéséhez január hónapban rendelkezésre álló információk alapulvételével. A jegyző tájékoztatta a testületet, hogy a költségvetési koncepcióban már az előterjesztésben szereplő jogcímeken lett a bevételi oldal tervezve. A zöldterület gazdálkodásra, közvilágítás, köztemető, közutak fenntartására a korábbi években nevesítve nem kapott az önkormányzat finanszírozást. Az említett tételek különböző mutatók alapján és a évi beszámoló tényadatai alapján kerültek kiszámításra évtől kezdve feladatfinanszírozás van, a kötelező önkormányzati feladatokat az állam megfinanszírozza. Változás még, hogy ettől az évtől, hogy az óvoda intézményére is önálló költségvetés készül, az iskolai oktatás állami feladat lett. Az adóbevételek közül a gépjárműadó 40 %-a marad önkormányzati bevétel, a 60 %-a pedig továbbutalásra fog kerülni a központi költségvetés felé. A szakfeladatok működési bevételeinél az eddigi díjtételekkel lett számolva, egyeztetés volt az élelmezésvezetővel, aki azt javasolta, hogy egyenlőre nem szükséges nyersanyagnorma emelés, illetve térítési díj módosítás. A fejlesztési bevételeknél a START kazán program, illetve a HUSK határon átnyúló pályázat szerepel, valamint a kamerarendszer kiépítése és az iskola tető felújítási pályázat. Az iskola informatikai fejlesztésének TIOP pályázata is be lett tervezve, mivel az önkormányzat volt a pályázó és a támogatási szerződés megkötése már folyamatban van. A felhalmozási kiadások tervezése a HUSK határon átnyúló pályázat esetében a harmadéves ütemezésnek megfelelően történt, ami nem biztos, hogy 100 %-ban így fog teljesülni, áthúzódhat a következő évre. A START kazánprogramhoz és a kamerarendszer kiépítése pályázathoz év végén kiutalt támogatási összeg miatt jelentős összegű pénzmaradvány keletkezett a évben, ami feladattal terhelt pénzmaradvány lesz. Elhangzott továbbá, hogy a decemberben megkapott önhiki támogatás elszámolásának határideje június 30., az eredetileg közölt január 31 helyett. A költségvetés részletes megvitatását követően a képviselő-testület egyhangú szavazattal Hercegkút Község Önkormányzat évi költségvetéséről az alábbi rendeletet fogadta el: Hercegkút Község Önkormányzat képviselőtestületének 1/2013. (I.31.) önkormányzati rendelete az önkormányzat évi költségvetéséről Az önkormányzat képviselő-testülete az államháztartásról szóló évi CXCV. törvény 23. (1) bekezdésében kapott felhatalmazás és a Magyarország évi költségvetéséről szóló évi CCIV. törvény alapján a évi költségvetéséről rendeletet alkotott az alábbi bevételi és kiadási főösszeggel: eft Költségvetési bevétellel eft Költségvetési kiadással A 2. napirendi pont keretében a Klebelsberg Intézményfenntartó Központtal kötendő vagyonkezelési szerződés jóváhagyása történt meg a következő határozattal: Hercegkút Község Önkormányzatának képviselőtestülete az állami fenntartásba került Gyöngyszem Német Nemzetiségi Általános Iskola köznevelési feladatainak ellátását szolgáló, az önkormányzat tulajdonában lévő ingó és ingatlan vagyon Klebelsberg Intézményfenntartó Központ ingyenes vagyonkezelésébe kerüléséről szóló Vagyonkezelési szerződést a határozat mellékletében foglaltak szerint jóváhagyja, egyidejűleg felhatalmazza a polgármestert annak aláírására. A 3. napirendi pont keretében a kötelezően igénybeveendő, szervezett kéményseprőipari közszolgáltatás 2013.évi díjtételeinek jóváhagyása történt meg. A kötelező kéményseprő ipari munkák évi díjtételeit e rendelet l. sz. mellékletében foglaltak szerint határozza meg a képviselő-testület. Egyedi hagyományos, kazán kémény szilárd, olaj tüzelésű kémény ellenőrzése, szükség szerinti tisztítása: 2.300,- Ft Egyedi hagyományos, kazán gáztüzelésű kémény ellenőrzése, szükség szerinti tisztítása: Ft. Egyedi tartalék hagyományos kazánkémény szilárd, olaj, gázfűtés ellenőrzése: 1.200,- Ft. A díja 27 % ÁFA-t tartalmaznak. A 4. napirendi pont keretében a Szociális célú tűzifa juttatásról szóló rendeletet tárgyalta a képviselő-testület. Rák József polgármester tájékoztatta a képviselőket, hogy a Belügyminisztérium írta ki ezt a pályázatot. A lakásfenntartásra jogosultak létszáma alapján 4 m3 tűzifa értékét, m3-enként 16 eft támogatást kapott e célra, amihez 10 % önrészt kellett biztosítani és az állami erdészettől kell beszerezni. A képviselő-testület hatáskörébe tartozik a döntés arra vonatkozóan, hogy kiknek, milyen arányban biztosítja a tűzifát. Az előterjesztés szerinti javaslatot fogadta el a képviselő-testület, mely szerint a lakásfenntartási támogatásban és rendszeres gyermekvédelmi kedvezményben egyaránt részesülő családok kapják a támogatást.
3 3 Az 5. napirendi pont keretében a Bio- és megújuló energiafelhasználás startmunka mintaprogram - kazánprogramról - szóló tájékoztatását hallgatták meg a képviselők. A polgármester elmondta, hogy az 5 db CARBOROBOT Farmer Bio típusú kazán megrendelése megtörtént, a gyártó április elején tudja szállítani a kazánokat. Ezt követően történik a beszerelés az intézményekbe - iskola, konyha, hivatal, művelődési ház és orvosi rendelő épületébe. Az egyebek napirendi pont keretében Rák József polgármester beszámolt az előző ülés óta történt eseményekről.: Január 10-én egy független tv stáb forgatott Hercegkúton, a Hazahúzó című műsorban kapott a település 5-6 percet. Ugyanezen a még napon még felvételre került közalkalmazotti státuszban Bányai Jánosné dajka munkakörbe az óvodában. December 23-án közös kántálással a Mindenki Karácsonyfájánál egy sikeres rendezvény volt, beváltotta a hozzáfűzött reményeket Január 2-án részt vettünk az elhurcoltakért tartott misén, mise után az idősek klubjában a túlélőkkel beszélgettünk Január 12-én a doni megemlékezést tartottuk. Január 13-án a Pincefalvak Szövetségének delegációja látogatott el hozzánk, azt fogom javasolni a Hercegkúti Pincesorokért Egyesület közgyűlésén, hogy az egyesület legyen tagja ennek a szövetségnek. Január 19-én Kisgéresbe kaptunk meghívást a Magyar Bálba, melyen 8-an vettünk részt. Január 21-én hétfőn megalakult Sárospatakon a Helyi Védelmi Bizottság a járási hivatal vezető asszony vezetésével. Ugyanezen a napon 14 órától versmondó verseny zajlott Hercegkúton a Művelődési házban, szerintem sikeres volt, ez a rendezvény is tovább vitte hírünket. Január án egyeztettünk a településen elhelyezendő kamerákról. Január 25-én be lett nyújtva egy TÁMOP pályázat, aminek keretén belül a borturizmus képzés címén 120 órás tanfolyamot szeretnénk szervezni. Január 26-án farsangi fánksütés és bál volt, rendkívül jó hangulatú rendezvény volt. Január 28-án hétfőn megrendeltük a kazánokat. Január 30-án a határon átnyúló pályázat irányító hatósága tartott ellenőrzést Hercegkúton Holop Szilveszter személyében, aki minden rendben talált. A rendezési terv módosításával kapcsolatban a polgármester elmondta, hogy történtek előrelépések, tárgyalt Olajos Csaba főépítésszel. Rák József polgármester indítványozta, hogy alakuljon egy bizottság a málenkij robotra elhurcoltak emlékművének felállítására. Emlékeztetett arra, hogy 2015-ben 70 éve lesz annak, hogy málenkij robotra történő elhurcolás megtörtént a településünkön. Szeretné, ha január 2- ra egy méltó emlékművet tudna az önkormányzat ennek a tragikus eseménynek állítani. A helyszínének az iskola udvarát gondoltam, hiszen ez volt az a hely, ahonnan az őseinket összegyűjtötték. Az emlékmű nagysága pedig szimbolizálná, hogy mekkora tragédia volt a község életében. A képviselő-testület az előterjesztés alapján úgy határozott, hogy az január 2-i málenkij robotra elhurcolás 70. évfordulójára méltó emlékművet kíván állítani Hercegkút Község Önkormányzata. Az emlékmű felállításának előkészítésével 3 tagú bizottságot bíz meg, a bizottság tagjai: Rák József nyugalmazott polgármester, Naár János és Rák József polgármester. Az ülés végén a jegyző röviden tájékoztatta a jelenlévőket, a Bodrogolaszi Közös Önkormányzati Hivatal működéséről, az ügyfélfogadás megváltozott rendjéről: - Január 1-től Bodrogolaszi Közös Önkormányzati Hivatal Hercegkúti Kirendeltsége névvel látja el a feladatokat a hivatal. - A jegyző munkáját az aljegyző segíti, aki Bodrogolasziban látja el a feladatokat, a jegyző pedig továbbra is Hercegkúton és Komlóskán. - Ügyfélfogadásnál annyi a változás, hogy szerdán délelőtt a jegyző Bodrogolasziban is tart ügyfélfogadás. Első hónap tapasztalatai azt mutatják, hogy működőképes az új hivatali szervezet. A járási hivatallal az együttműködés zökkenőmentes, az ügysegédeknek az ügyfélfogadási rendje kialakításra került, minden szerda délután tart ügyfélfogadás Hercegkúton a Sárospataki Járási Hivatal kormánytisztviselője. Átkerült a jegyzői hatáskörből a szociális ügyek közül az ápolási díj, az időskorúak járadéka és az egészségügyi szolgáltatásra jogosultság, valamint az alanyi jogú közgyógyellátás, azonban ezen ügyekben is helyben lehet a kérelmeket intézni az ügysegéd közreműködésével. Rák József polgármester tájékoztatást adott arról, hogy Obersulmban már készülnek a májusi találkozóra, Thilmann Schmid polgármester úrtól levelet kapott, melyben hivatalosan is meghívta Hercegkút delegációját május 9-11-ig Obersulmban a partnerségi találkozóra. Elhangzott továbbá, hogy német haladó nyelvtanfolyam indul Hercegkúton a Hansa Nyelviskolán és a Tudásod a jövőd TÁMOP programon keresztül, 12 fő 100 órában tanulhatja a német nyelvet haladó szinten. Azon kívül egy informatikai alapképzés is lesz 30 órában. dr. Stumpf Enikő jegyző
4 4 Hercegkúti Német Nemzetiségi Önkormányzat üléséről Hercegkút Német Kisebbségi Önkormányzat képviselő-testületének január 28-án tartotta idei első ülését. Az első napirendi pont keretében a évi költségvetést tárgyalta a képviselőtestület. Stumpf Andrásné elnök az előterjesztés kiegészítéseként felvázolta, hogy az önkormányzat bevételei három nagy tételből tevődnek össze, a működési célú állami támogatás, a működési célú pénzmaradvány, továbbá az elmúlt évi LEADER programra az önkormányzatnak átadott összeg visszaterülése várható. Az év várható nemzetiségi programjairól is tájékoztatta a jelenlévőket. Március elejére van tervezve a B-A-Z Megyei Német Önkormányzatok Szövetsége Egyesületének közgyűlése. Az idei év legnagyobb nemzetiségi kulturális programja, a B-A-Z Megyei Területi Önkormányzat Fesztiválja június 1-én lesz Rátkán, természetesen a nemzetiségi önkormányzat idén is aktívan részt kíván venni a helyi hagyományos rendezvények lebonyolításában. Támogatni kívánja a Hercegkúti Gyermek és Ifjúsági Napot, a diákok ismét Obersulm-i utazását a csereprogram keretében. Az elnök elmondta, hogy a Húsvéti Locsolóbál hagyományát szerette volna megtartani, azonban egyik sramli zenekarnak sem jó a húsvétvasárnap időpont. Emiatt javaslatként elhangzott, hogy április 27-re szombatra szervezzen az önkormányzat egy tavaszi bált, melyre egy Dunaszentmiklós-i Lausbubben nevű zenekar meghívását tervezi. Elhangzott, hogy mivel Sárospatak Német Nemzetiségi Önkormányzata idén nem szervez Sváb Bált, emiatt is indokolt, hogy legyen egy igazi sváb zenével szolgáló bál Hercegkúton. A költségvetés elfogadása során úgy döntött a testület, hogy a korábbi évekhez hasonlóan támogatást kapnak a helyi hagyományőrző civil szervezetek, a Freundschaft Vegyeskórus Egyesület és a Heimat Néptánc Egyesület, továbbá a Hercegkút Gyermekeiért Alapítvány. Az anyanyelvű hitéleti tevékenység támogatása keretében a Hercegkúti Római Katolikus Egyházközség esperes-plébánosával egyeztetve továbbra is évente egy alkalommal a Gombos-hegyi Kálvárián tartott keresztúti ájtatosság német nyelven végzéséről is döntött a testület. A képviselő-testület úgy határozott, hogy a augusztus napokon megrendezésre kerülő Partnertelepülések Találkozója Hercegkúton kulturális rendezvénysorozat kiadásaira ,-Ft öszszeget különít el. Az ülésen Rák József polgármester tájékoztatta a jelenlévőket az idei évben várható programokról. Ennek kapcsán elmondta, hogy március hónapban a Magyar-Lengyel Barátság emlékünnepét Hercegkúton is szeretnék méltóan megünnepelni, Rymanow nevű településről érkezőkkel együtt. A hagyományos programjainkról már szó volt Gyermek és Ifjúsági Nap, Családi Nap, Hősök Vasárnapja. A nagy fesztivál idén augusztus án lesz, valamennyi partnertelepülés meghívást kap erre, köszönjük az ehhez megszavazott támogatást. Május hónapban lesz Obersulmban ismét a Mennybemenetel ünnepén egy nagyszabású találkozó, a évihez hasonlóan standokkal, de csak borkínálás lesz, későbbi időpontban a képviselő-testületi ülésen lesz meghatározva, hogy ki képviseli Hercegkútat azon elv alapján, hogy minél többen megismerjék a partnertelepülést, ne csak egy szűk kör élvezze a kapcsolatot. Véleményként elhangzott, hogy a Locsolóbál egy olyan hagyományos program volt az elmúlt években, amit kár amiatt kihagyni, mert nem vállalja valamelyik zenekar. A civil szervezetek Hercegkútért Közalapítványt, Polgárőr és Tűzoltó Egyesület együttműködésével idén is jó lenne megtartani. (drse) A népszerű Platin Kapelle zenakar márciustól beolvadt a Sütz Kapelle zenekarba
5 5 A Hercegkúti Hírekben szeretnénk folytatni a jelenlegi és egykori BURSA ÖSZTÖNDÍJASOK bemutatkozása rovatot. A jelenlegi ösztdöndíjasok és a friss diplomások bemutatkozó cikkeit a címre várjuk!
6 6 Felhívás a pincetulajdonosoknak Ezúton is felhívjuk a Világörökség részét képező Gombos-hegyi és Kőporosi pincesorokon lévő pincék tulajdonosainak figyelmét, hogy a védett pincesorok egységes megjelenésének biztosítása érdekében tegyenek eleget Hercegkút Község Önkormányzatának az épített és természeti környezet helyi védelméről szóló 5/2003. (I.31.) sz. rendelet 9/a -ban szabályozott kötelezettségeiknek. A pincesorok útjain bármilyen építési tevékenység végzése a tulajdonos önkormányzat hozzájárulásához kötött! (1) Pincék tulajdonosainak kötelezettsége: A védett pincesori pincék fenntartása, rendeltetésük szerinti használata, azaz pincék épített oromfalának karbantartása, rekonstrukciós felújítása. A pincék feletti földkúp kaszálása, talajerózió megállítása, felszíni vizek más pincetulajdonost nem károsító elvezetése. A pinceágak bővítési szándékának I. fokú kiemelt építésügyi hatósághoz és a helyi önkormányzathoz történő bejelentése. A pinceágak bővítésekor kitermelt kőpor elhelyezésének egyeztetése az önkormányzattal (2) A területen nem megengedett: Új pince építése a beépítetlen pincehelyeken kívüli területen Pincesorok közötti fásítás, 30 cm-nél mélyebb gyökérzetű növények kiültetése Védőkorlátok, reklámfelületek-táblák kihelyezése A pincesorokon a rendezési tervben megjelölt helyeken felüli újabb parkolóhelyek, pihenőteraszok kialakítása (padok, asztalok kihelyezése, tűzrakó helyek létesítése, stb.) (3) A helyi értékvédelem alá vont épületekre, pincesorokra vonatkozó anyag anyaghasználati és szerkezeti megkötéseket a helyi építési szabályzat 20. -a határozza meg. dr. Stumpf Enikő jegyző Gombos-hegyi és Kőporosi pincesorok, mint a népi építészet remekeinek bemutatása Térségen belüli együttműködés - LEADER Pályázat Hercegkút Község Önkormányzata évben benyújtott LEADER pályázata keretében megvalósult a Hercegkúti Világörökségi Pincesorokért Egyesülettel, a pincetulajdonos gazdákkal együttműködve a pincesorok, mint ember alkotta épített örökség meglévő dokumentumainak feldolgozása és a valamennyi pincét érintő háromdimenziós geodéziai felmérése. A Perilla Bt (Sátoraljaújhely) által a felmérési munkálatok elvégzésre kerültek, az önkormányzat a Mezőgazdasági és Vidékfejlesztési Hivatal felé a kifizetési kérelmet benyújtotta. A projekt eredményének bemutatása a Hercegkúti Világörökségi Pincesorokért Egyesület soron következő közgyűlésén történik. (drse)
7 7 Hercegkúti Világörökségi Pincesorokért Egyesület A Hercegkúti Világörökségi Pincesorokért Egyesület Alapszabályban meghatározott célkitűzései: - a Hercegkúti Gombos-hegyi és Kőporosi pincesorok tulajdonosi érdekeinek egyeztetése, képviselete. - a Tokaj Történelmi Borvidék Világörökség részét képező hercegkúti Gombos-hegyi és Kőporosi pincesorok tájképi, természeti környezetének megőrzése, az előírásoknak megfelelő környezet fenntartása - a táj természeti, építészeti, kulturális és gasztronómiai értékeinek megőrzése, megóvása, a tönkrement területek rekonstrukciójában való segítségnyújtás - hercegkúti borok és sváb gasztronómia, továbbá kulturális hagyományok megismertetése, népszerűsítése, hírnevének öregbítése és propagálása - bor fogyasztási kultúrájának emelése, a kulturált borfogyasztás népszerűsítése és a magyar borturizmus elősegítése és fejlesztése - Hercegkút település fejlődését szolgáló törekvések felkarolása ezen belül is különösen a szőlészet-borászat, idegenforgalmi, turizmusfejlesztési - helyi kulturális tevékenység támogatása - az Egyesület tagjainak továbbképzése, szakmai tanfolyamok, előadások, összejövetelek szervezése, környezet és természetvédelmi vonatkozású szemlélet fejlesztése Az Egyesület Elnöksége továbbra is várja a tagsághoz csatlakozni kívánó pincetulajdonosokat. A belépési nyilatkozatokat az Egyesület levelezési címére kéri továbbítani: Hercegkút Önkormányzata 3958 Hercegkút, Petőfi utca 110. BELÉPÉSI SZÁNDÉKNYILATKOZAT Alulírott... kijelentem, hogy Hercegkúti Világörökségi Pincesorokért Egyesület célkitűzéseivel egyetértek és rendes / pártoló tagja kívánok lenni. Vállalom, hogy a tagságból eredő kötelezettségeimet, a Közgyűlés által elfogadottak szerint teljesítem, az Alapszabály rendelkezéseit magamra nézve kötelezőnek ismerem el. Tagdíj összege: 6.000,-Ft/év. Név:... Cim:... Telefon... l... Kelt:.év hó nap. (belépő tag aláírása)
8 8 Hercegkúti és Kisgéresi Pincesorok turisztikai vonezerő és infrastruktúra fejlesztése HUSK 1101/1.3.1/0297 projekt A projekt hazai társfinanszírozási támogatási szerződésében rögzítettek szerint január 15-ig a VÁTI Nonprofit Kft Északkelet-magyarországi Ellenőrzési Osztálya felé benyújtásra került a közbenső előleg-elszámolás és a Partneri Jelentés. Az I. számú jelentésben elszámolt számlák és azzal egyenértékű bizonylatok elszámolható költségeinek összege:21, EUR, amelyből a társfinanszírozási támogatás: 2, EUR. Az elszámolás a december 31. napig felmerült előkészítési költségeket (Gombos-hegyi és Kőporosi pincesor sétány engedélyezési és kiviteli terve, földkábel fektetés engedélyezési és kiviteli terve, létesítendő vizesblokkok és közösségi terek engedélyezési és kiviteli terve elkészíttetésének tervezési költségeit tartalmazza, továbbá a kábelfektetés miatt felmerült engedélyezési költséget). Elszámolásra került továbbá a december 21- én megtartott nyitórendezvény költsége. A projekt hivatalos weboldala: melyet a nyilvánosság biztosítása keretében a Zemplén Televízió Nonprofit Kft folyamatosan frissít. Hercegkút Község Önkormányzat képviselőtestületének december 14-én hozott döntése alapján megindított tárgyalásos közbeszerzési eljárás március végén zárul, a kivitelezési munkákra vonatkozó szerződéskötést követően a beruházás április hónapban kezdődik. Horváth László projektmenedzser JANUÁR 1-TŐL A HÁZIORVOS RENDELÉSI IDEJE! DR. KÖTELES LÁSZLÓ HÁZIORVOS 06-20/ RENDELÉSI IDŐ Hercegkút Makkoshotyka HÉTFŐ KEDD SZERDA CSÜTÖRTÖK PÉNTEK KÖZPONTI ÜGYELET: du.16 órától reggel 8.00 óráig, hétvégén Sárospatak Rendelőintézet Ügyeleti szolgálata:
9 9 TÁJHÁZAK NAPJA programjaihoz csatlakozás A Hercegkútért Közalapítvány kuratóriuma, mint a hercegkúti Sváb Tájház fenntartója döntött arról, hogy csatlakozik a Magyarországi Tájház Szövetség hagyományteremtő céllal meghirdetett kezdeményezéshez, melyet első ízben április 27-én szombaton tartunk Szövetségünk minden tagja számára fontos, hogy megtartsa, éltesse szűkebb és tágabb környezete hagyományait, kulturális értékeit. Mindannyian nyitottak vagyunk arra, hogy büszkén mutassuk meg a hozzánk látogatóknak féltve őrzött kincseinket. Az év tavaszán alkalmat kívánunk teremteni rá, hogy az év egy napján tájházaink az érdeklődők figyelmének középpontjába kerülhessenek, a megszokott látnivalók mellett izgalmas, színes programokkal, kuriózumnak tekinthető egyedi lehetőségekkel tárják ki kapuikat a látogatók előtt. A paraszti hagyományban a legszélesebb körben volt ismert Szent György alakja, akinek ünnepnapját minden évben április 24-én tartjuk. A 24-éhez legközelebb eső szombaton hagyományteremtő programjainkkal nemcsak a tavaszi állatkihajtás egykori emlékeire, hanem a tavaszi megújulásra, a természet és az emberek újjászületésére is figyelmet kívánunk fordítani. Úgy véljük, ez a nap, a Tájházak napja remek lehetőség számunkra, hogy a hosszú tél után, a tavasztól őszig tartó nyitva tartás kezdetén kiemelt figyelmet fordítsunk saját szűkebb pátriánk egykori életmódjára, paraszti világaira, és mindarra, ami a hagyományos tudásból ma is hasznosítható, újraélhető modern világunkban is. A tájházak ünnepélyes tavaszi kapunyitása alkalom arra is, hogy tavaszi, nyári programajánlatunkra, eseményeinkre felhívjuk leendő látogatóink figyelmét. Hiszünk abban, hogy közös gondolkodással, összefogással sikerül olyan gazdag kínálatot a közönség elé tárni, amely április utolsó szombatján képes lesz sok-sok látogatót vonzani, majd a megélt élmények arra ösztönzik vendégeinket, hogy az év többi napján is betérjenek az útjukba eső tájházakba! A Tájházak Napja része a Falusi és Agroturizmus Országos Szövetsége által kezdeményezett Vidékjáró tematikus napoknak, amelyek megkülönböztetett figyelemre számíthatnak a vidéki életformát előtérbe helyező sajtó részéről (VERANDA Magazin, Helyi Termék Magazin, Szabad Föld, Pannon Lapok, Itthon Otthon Van Magazin ), a közszolgálati televíziók és rádiók turisztikai műsoraitól, a vidék kínálatát népszerűsítő honlapoktól, valamint a Tourinform Irodáktól. A koncentrált marketing garanciája annak, hogy célközönségünkhöz valóban eljusson eseményeink híre. Hercegkútért Közalapítvány kuratóriuma úgy határozott, hogy április 27-én a Tájházak Napján - Sváb Tájház látogatását díjmentesen biztosítja óráig - a helyi hagyományőrző egyesületek bevonásával kulturális programot szervez órától -a Közalapítvány vállalta, hogy a helyi szinten is népszerűsíti az eseményt (saját írott és elektronikus felületeiken, az önkormányzat, az oktatás, a kulturális és turisztikai élet szereplőin keresztül, szakmai és civil szervezetek tájékoztatásával); - az iskolás korosztály érdeklődésének felkeltésére és aktív részvételére hangsúlyt helyez. dr. Stumpf Enikő kuratóriumi titkár
10 10 Nyugdíjas Klub hírei A hercegkúti nyugdíjas klub tagjai február 4-én Szent Ágota napján a klubban ismét összegyűltek és Rák József polgármester úr tájékoztatott bennünket a község aktuális ügyeiről., melyet mindenki nagy érdeklődéssel hallgatott. Megtekinthettük a pincesorokról készített háromdimenziós felmérést és ezzel kapcsolatban is hangzottak el kérdések. Az elmúlt évi programjainkról az alábbi összegzést készítettem: Fogadott ünnepeken a szentmisét követően egy rövid időre betérünk a klubba, kicsit elbeszélgetni évben az első ilyen összejövetelünk Fábián-Sebestyén ünnepén volt. Mivel sokan voltunk, /22fő/ Polgármester úr és a Körjegyzőnő is eljött, a Művelődési Házban tartottuk, közgyűlés keretében. Fő témája a évi programok összegzése volt: Január 29-én páran Bányai István halálának évfordulója alkalmából Emléktúrán vettünk részt a Pogánykúton. 31-én a budai Szabadsághegyen lévő Kútvölgyi Engesztelő Mária kápolnába tettünk egy zarándok utat. Február 14-én megsütöttük a Farsangi fánkot és este a farsangi mulatsággal együtt lett megtartva a Kreativítás, hagyomány, közösség TÁMOP projekt záró rendezvénye. Február végén el kezdtük készíteni a pohártartókat a pincenapokra, melyekre a Hercegkút felirat alá szép pince képeket is rajzolt Mihalcsik Sándorné. Március 13-án a budapesti Szikla kápolnába vezetett zarándok utunk án a győri Könnyező Szűzanyához zarándokolt el kis csoportunk. Szent Patrik ünnepén a papok miséjével kezdődik a búcsú, egész éjjel virrasztás, imaórákkal, éjfélkor Keresztút. Másnap reggel 6 órától, óránként szentmise. A 10 órai mise után elindulunk gyalog az állomásra és a déli vonattal este 6 óra körül Sárospatakra érünk. A tél folyamán több alkalommal egészségügyi előadásokon vettünk részt, Dudás Ágnes előadását hallgattuk meg. Május 4-én Flórián napkor szintén sokan összejöttünk a klubban. Meglepetés volt, hogy a Polgármester úr is eljött. Sok mindent elmondott a községben és az önkormányzatban történő eseményekről, munkákról. Megbeszéltük, hogy a község rendezvényein mi is részt veszünk, amiben tudunk, segítünk. 22-én szent Rita ünnepén a budapesti Szent Rita templomba zarándokoltunk. 29-én délután az önkormányzat buszával és 4 szgk.- val /26 fő/ kirándulást tettünk Szlovákiába. Borsiban megnéztük a Rákóczi kastélyt és múzeumot. Királyhelmecen a római katolikus templomot, a szemben levő dombon a Csonkavár-nak nevezett két falmaradványt, a szabadtéri centrumot, a főteret ahol sok ismert szent szobra áll és a díszszökőkutat tekintettük meg. Hazafelé Kisgéresen megnéztük a pince sort, melynek különlegessége, hogy egy akácfa erdőben lapos kövekkel kirakott elejü pincék. Június 13-án Antal napi, 29-én Péter és Pál fogadott ünnepünkön a szentmise után a klubban elbeszélgettünk, énekeltünk. Július 26-án a szent Anna napi szentmise után nagyobb létszámmal gyűltünk össze. Nagy örömünkre a Körjegyző nő is eljött és mindenkit megajándékozott a Szülőfalunk Hercegkút című könyvvel. Beszélgettünk a könyvről, illetve arról, hogy készülőben van a következő kötet, melyhez kérnek, gyűjtenek még anyagot. Kérte mindenki segítségét. Megbeszéltük a Kassai kirándulás időpontját. Felköszöntöttük az Annákat, sokat énekeltünk. Július utolsó hétvégéjén most sem maradt el a Mátraverebély-Szentkút-i Szent Anna napi búcsú. Ide már nagyszüleink, szüleink is elzarándokoltak. Ez is két napos út. Augusztus 14-én a régen tervezett és várt kirándulás Kassára szép napunk volt. A Sárospataki Többcélú Kistérségi Társulás buszával /22 fő/ mentünk el a Felvidék fővárosába. Örömmel vettük, hogy meghívásunkra a Polgármester úr is eljött velünk. Út közben, majd egész nap a régi Polgármester úr kalauzolt bennünket május Borsiban
11 11 Kassai kirándulás augusztus Megnéztük a restaurálás alatt álló Dómot és lemehettünk a kriptába is idegenvezetővel, ahol nyugszik II. Rákóczi Ferenc, Zrínyi Ilona, Thököly Imre és még sok híres történelmi személyiség. A Dóm mellet lévő Szent Mihály kápolnát is idegenvezetővel nézhettük meg, ahol imádkoztunk és énekelhettünk is. Megcsodáltuk a Dóm és a Színház épülete közötti parkban a működő szökőkutat, a sok galambot, meghallgattuk a harangjátékot. Körbejártuk az Orbán tornyot és láttuk az óriási Orbán harangot, amely egy tűzvész során esett le a toronyból és jelenleg is felújítva áll a főtéren. A Rodostói ház zárva volt, de megtekintettük az udvarán álló Rákóczi bronzszobrát. Elhaladtunk a Miklós börtön mellett is, ami jelenleg múzeumként működik. Meg tudtuk nézni még a Ferences és Domonkos templomokat. Visszatérve a fő utcára még megcsodáltuk a gyönyörű épületeket és egy cukrászdába is betértünk. Kiss pihenő után a ránk váró busszal l4 órakor haza indultunk. Mindenkinek felejthetetlen élményben volt része. Ezúton köszönjük mindazoknak, akik lehetővé tették, hogy ezen a szép úton részt vehettünk. Október 19-én meghívást kaptunk a Művelődési Házban tartandó Nyugdíjas Találkozóra, melyen sokan részt vettünk.a Polgármester úr köszöntése után szép műsort adtak az iskola tanulói. A finom estebédet követően Kovács Viktória művésznő operetteket énekelt, majd Májer Attila zenéjére lehetett táncolni. Közben énekeltünk, jókat beszélgettünk. Köszönjük az önkormányzatnak és minden közreműködőnek, hogy ennyi örömet adnak az időseknek. November 19-én Erzsébet napi gyertyás körmeneten vettünk részt páran Sárospatakon. Este fél 5-kor a katolikus templomtól indult a menet. Útközben a litániát énekeltünk, majd a Vártemplomban szentmise volt tartva. 20-án ismét elzarándokoltunk a budapesti Kútvölgyi Engesztelő Kápolnába a Szűzanyához. 28-án a nyugdíjas klubban /12 fő/ elkészítettük az óvodásoknak a karácsonyi ajándékot. December l-én a Zempléni Gondolatok keretében rendezett előadáson vettünk részt Komlóskán. Eucharisztia és a Családfagyógyítás témakörben a római katolikus liturgia szerint, majd szentmisét celebrált Bocsa József atya. 20-án az óvodások szép Betlehemes játékot adtak elő nekünk az óvodában. Ekkor adtuk át a részükre készített ajándékot. Nagyon ügyesek voltak a gyerekek, természetesen az óvónők jó felkészítése mutatkozott. Megköszönve a szép műsort együtt énekeltünk karácsonyi énekeket. Megható volt a legkisebbek és öregek együtt éneklése. 21-én páran az iskola konyháján segítettünk megsütni 23-ra a Mindenki Karácsonyfájánál kínáló süteményeket. 23-án a Mindenki Karácsonyfájánál szép műsort adtak elő a kórusok és mindenki együtt énekelt, evett, ivott mulatozott. Szép évet zárva. A Nyugdíjas Klub évben is hasonlóan gazdag programokkal várja az érdeklődőket. Naár Józsefné klubvezető Ajándékkészítés november
12 12 Óvodai farsang Az óvodáskorú gyermekek egyik legkedveltebb ünnepe a farsang. Az ünnepet változatos tevékenységek sora előzi meg, amelyekbe nagy érdeklődéssel szívesen bekapcsolódnak. Hetek óta kérdezgetik hányat kell még aludni? Mikor lesz már végre itt a FARSANG? Többen azt is tudják már, mibe öltöznek, milyen mesefigura bőrébe bújva szeretnének jól szórakozni. A csoportszoba és az öltöző is tükrözi a sok szép gyermekmunkát (farsangi szemüvegek, álarcok, mozgó bohócok.) A jeles napra rövid kis műsorral készültünk aktuális versekkel, dalokkal, tánccal magyarul és németül is. A gyerekek vidáman, felfokozott jó hangulatban érkeztek az óvodába. Izgatottan várták, hogy átöltöztessük őket szebbnélszebb, ötletesnél ötletesebb jelmezeikbe. A vidám farsangi műsorunkat a gyermekek bemutatkozása követte, aztán táncoltunk, majd az óvónők bábjátékkal szórakoztatták őket. Szülői ötlet és felajánlás útján zsákbamacska került kisorsolásra. A gyerekek türelmesen kivárták még valamennyiüknek kihúzták a jelét, és átvehették a kis zacskót, ami valami titkos apróságot rejtett számukra. Ebéd után a nagyok csendben tovább szórakoztak, de úgy, hogy a másik csoportban alvó kicsiket ne zavarják. Mesemondás után találós kérdések hangzottak el. Minden egyes helyes megfejtést megjutalmaztunk. Délután a gyerekek a szülők által behozott süteményekből csemegéztek, finom szörpöt ittak és kellemesen elfáradtak az élményteli nap végére. A farsangi ünnepségünk zártkörű volt, a gyermekek érdekében tartjuk ezt fontosnak. De azért, hogy a szülök is bepillanthassanak a mulatságunkba, fényképek és videofelvétel is készült. A DVD rövidesen kapható az óvodában, a fényképek pedig felkerülnek Hercegkút honlapjára. Ezúton is szeretnénk megköszönni a szülőknek, hogy fáradtak a jelmezek elkészítésével, beszerzésével. Rákné Stumpf Enikőnek, hogy idejét nem sajnálva óvodásainkról felvételt készített, és mindenkinek köszönjük, aki valamivel is hozzájárult ahhoz, hogy gyerekek jól érezzék magukat ezen a napon. Óvónők
14 . 14 Február 8-án tartotta a Gyöngyszem Német Nemzetiségi Általános Iskola hagyományos farsangi bálját. A gyerekek már hetek óta izgatottan tervezték, hogy kinek a bőrébe szeretnének bújni ezen az estén, készültek az ötletes jelmezekkel, a tréfás jelenetekkel. Természetesen a készülődésben a szülők fantáziája, ügyessége is szerepet játszott, ami a produkciókban is megmutatkozott. A bált a pedagógusok táncos műsora nyitotta meg, majd következett a jelmezes felvonulás. A klasszikus jelmezek mellett az ötletes előadásokon is szórakozhatott a nagyszámú közönség. Megjelentek a macskák és az egerek, a varázsló, a tűzoltó, aztán megérkeztek a cowboyok, a karatés, a múmia, a kertészlány, a boszorkány, a rablók, a ninják, a cicák idomárjukkal, a pom-pom lányok, a hercegnő, a sellő és a hableány. Csoportos előadást is láthattunk: régi korok történelmét idézte fel Asterix és Obelix a római katonákkal, a vérszerződés eseményét elevenítette meg a hét vezér, a hegymászók veszélyes küzdelméről kaptunk ízelítőt, majd az akrobata lányok ügyességében gyönyörködhettünk. A felvonulás után a Farkas Ferenc Művészeti Iskola táncosai adtak elő egy vidám táncot, majd a gyerekeket vendégeltük meg egy kis vacsorával. Az est további részében játékos vetélkedőket szerveztünk, végül az estét tombolasorsolás zárta. tanítók Suli- tár
15 15 TISZTELT SZÜLŐK! A hercegkúti Gyöngyszem Német Nemzetiségi Általános Iskola tavaszi programjai: NYÍLT NAP a leendő első osztályosoknak és szüleiknek a következő időpontban: március 12-én (kedden) ig tájékoztatás az iskoláról ig nyílt tanítási órák HÚSVÉTI JÁTSZÓHÁZ a Művelődési Házban március 26-án (kedden) 15-tól 18 óráig MINDEN ÉRDEKLŐDŐT SZERETETTEL VÁRUNK!
16 16 Hercegkútért Közalapítvány A Hercegkútért Közalapítványt a B-A-Z Megyei Bíróság 8. Pk.1560/1999/2. számon vette nyilvántartásba 1999-ben. Adószám: Számlaszám: Borsósné Fischinger Henrietta kuratóriumi elnök, tagjai: Rák Józsefné, dr..stumpf Enikő kuratórium titkára Hercegkút Gyermekeiért Alapítvány A Hercegkút Gyermekeiért Alapítvány december 28-án alapíttatott. Alapítói: Matisz Gyuláné óvodavezető és Benda Judit akkori iskolaigazgató. A kuratóriumi tagjai : Hoffmann Jánosné elnök, Jaskóné Götz Julianna, Joószné Naár Erika, Götzné Frikker Mária. Bankszámla száma: ERSTE Bank Rt Sárospatak Adószáma: Heimat Néptánc Egyesület Az Egyesületet a B-A-Z Megyei Bíróság Pk /2002/4. számon vette nyilvántartásba október 15-én. Az Egyesület elnöke: Stumpf András, Hercegkút Petőfi u. 216/B. Bankszámla száma: ERSTE Bank Rt, Sárospatak Adószáma: Freundschaft Nemzetiségi Vegyeskórus Egyesület Az Egyesületet a B-A-Z Megyei Bíróság Pk /2002/4. számon vette nyilvántartásba október 18-án. Az Egyesület elnöke: Nádasi Bálintné Hercegkút Petőfi u Bankszámla száma: ERSTE Bank Rt, Sárospatak Adószáma: Hercegkúti Tornaklub Az Egyesületet a B-A-Z Megyei Bíróság Pk /1998/11. számon vette nyilvántartásba 1998-ban. A Hercegkúti Tornaklub egyesületi formában működő civil szervezet. Az Egyesület elnöke: Kiss Attila Hercegkút Petőfi u. 20. Bankszámla száma: ERSTE Bank Rt, Sárospatak Adószáma: Hercegkúti Polgárőr és Tűzoltó Egyesület Az Egyesületet a B-A-Z Megyei Bíróság Pk /2006/4. számon vette nyilvántartásba december 11- én. Az Egyesület elnöke: Matisz Antal Hercegkút Kossuth u 6. Bankszámla száma: ERSTE Bank Rt, Sárospatak Adószáma: A Zenemplén, Zenével a Zempléni Kultúráért Egyesület Az Egyesület elnöke: Markovics Ádám Hercegkúti Világörökségi Pincesorokért Egyesület Az Egyesületet a B-A-Z Megyei Bíróság 11.Pk /2011/4. számon vette nyilvántartásba márciusában. Az Egyesület elnöke: Kiss Csaba Bankszámlaszáma: K&H Bank Adószám: Kérjük támogassák személyi jövedelemadójuk 1 %-ának felajánlásával Hercegkút civil szervezeteit! Hercegkúti Hírek Hercegkút község információs lapja Kiadja: Hercegkútért Közalapítvány Felelős kiadó: Borsósné Fischinger Henrietta Szerkesztő: dr. Stumpf Enikő Hercegkút, Petőfi u Megjelenik: havonta Nyilvántartási szám: ISSN Nyomdai munka: Sárospataki Nyomda